Държавен вестник, бр. 8, 2014 г., стр. 162

СТР.  162	
Д Ъ Р Ж А В Е Н  В Е С Т Н И К 	
БРОЙ  8
7. описните книги и азбучниците – 100 
години;
8. книгите за открити и закрити заседа­
ния – 25 години;
9. книгите за приемане и отказ от наслед­
ство – 100 години.
(2) Базата данни от деловодните програми 
се архивира и съхранява по ред и при условия, 
определени за работа с електронни документи.
(3) Наличните регистри за юридически 
лица, търговските регистри и книгите за изпъл­
нение на присъдите се съхраняват 75 години.
(4) Наказателните дела, по които присъдата 
не е приведена в изпълнение, не се унищожават 
и се съхраняват в архива до изтичане на пред­
видените в Наказателния кодекс давностни 
срокове за изпълнение на наказанието и по 
които наказанието не е изтърпяно.
(5) Папките с оригиналните заповеди, 
описната книга и азбучниците на военните 
съдилища не се унищожават и се пазят в ди­
рекция „Държавен военноисторически архив“ 
към Държавна агенция „Архиви“. 
(6) При унищожаване на съдебни дела 
присъдите и решенията по тях се отделят в 
томове, които се съхраняват за срок 20 години 
в съответния съд, след което се изпращат за 
съхранение в дирекция „Централен държавен 
архив“ към Държавна агенция „Архиви“. 
Чл. 63. (1) След изтичане на сроковете за 
съхранение по чл. 62 се извършва подбор на 
материалите, като тези, които имат полити­
ческо, научно, историческо и практическо 
значение, се отделят и предават в съответните 
окръжни държавни архивни фондове, а от 
военните съдилища – в дирекция „Държавен 
военноисторически архив“ към Държавна 
агенция „Архиви“. 
(2) При разглеждането на делата съдът 
отбелязва върху кориците кои материали да 
бъдат пазени.
(3) Материалите се подбират всяка година 
до края на първото тримесечие от комисия 
в състав, определен от председателя на съда.
(4) При подбора на материалите комисията 
по ал. 3 се ръководи от издадените за тази цел 
инструкции от органите на Държавна агенция 
„Архиви“, а военните съдилища – и от ръко­
водствата по архивите в Българската армия.
Чл. 64. Ако комисията намери, че делото 
не подлежи на запазване, от него се изваждат 
документите за гражданско и имотно със­
тояние, решенията по делата за гражданско 
състояние и за вещни права върху недвижими 
имоти, за наследство, всички решения по 
дела за делби и протоколите за теглене на 
жребий по делата за делби; влезлите в сила 
постановления за възлагане на недвижими 
имоти при публична продан, протоколите 
за обстоятелствена проверка, съставени от 
16.02.1948 г. до 12.02.1952 г. Тези книжа се 
подреждат в папки, като им се съставя опис. 
Папките и архивната книга се съхраняват в 
срока по чл. 62, ал. 1.
Чл. 65. (1) За материалите, които подлежат 
на унищожаване, комисията по чл. 63, ал. 3 
съставя акт в два екземпляра, който се ут­
върждава от административния ръководител 
на съда. Един екземпляр от акта се изпраща 
на местния орган на архивното управление, 
а един остава в архива. 
(2) Във военните съдилища при унищожа­
ване на съдебните наказателни и граждански 
дела присъдите и решенията по тях се отделят 
в томове, които се изпращат за съхранение в 
Държавния военноисторически архив заедно 
със съответните описни книги. 
(3) Архивните материали се унищожават, 
след като докладът на комисията бъде одобрен 
от органа на съответното местно архивно 
управление. 
(4) При унищожаване на материалите се 
вземат мерки за запазването на държавната 
и военната тайна. 
Чл. 66. Унищожаването или предаването 
в архива на материали, съдържащи класи­
фицирана информация, се извършва при 
спазване на реда, сроковете и изискванията, 
предвидени в ЗЗКИ и подзаконовите актове 
по прилагането му. 
Чл. 67. Архивните материали със срок на 
съхранение над 5 години могат да се прех­
върлят и съхраняват на магнитен носител 
или микрофилми. 
Г л а в а  е д и н а д е с е т а 
СЛУЖБА „ВРЪЧВАНЕ НА ПРИЗОВКИ И 
СЪДЕБНИ КНИЖА“ 
Чл. 68. Служба „Връчване на призовки и 
съдебни книжа“ отговаря за своевременното 
и законосъобразно връчване на призовките 
и съдебните книжа съгласно правилата на 
процесуалните закони. 
Чл. 69. Служба „Връчване на призовки и 
съдебни книжа“ включва всички призовкари 
и куриери в съда. 
Чл. 70. (1) Съдилищата, намиращи се в 
едно населено място, могат със споразумение 
между административните ръководители да 
извършат териториално райониране на насе­
леното място, като всеки район се обслужва 
само от един призовкар.
(2) Обособените по ал. 1 райони се разпре­
делят, като всеки съд назначава призовкар, 
който обслужва района и изпълнява задъл­
женията си за връчване на призовки. 
(3) Извън случаите по ал. 1 и 2 по прецен­
ка на административния ръководител могат 
да бъдат обособени райони, обслужвани от 
отделни призовкари.
(4) За окръжните и районни съдилища, 
намиращи се в едно населено място, със за­
повед на административния ръководител на